proxectonos/corpus_dominio_legal_administrativo_tmp huggingface dataset:
RESOLUCIÓN do 1 de marzo de 2024, da Dirección Xeral de Emprendemento e Apoio ao Emprego, pola que se publican as subvencións concedidas en virtude da Orde do 28 de xuño de 2023 pola que se establecen as bases reguladoras das subvencións para apoiar iniciativas de emprendemento, e se procede á súa convocatoria para a anualidade de 2023 (código de procedemento TR880A).
Consellería de Promoción do Emprego e Igualdade — III. Outras disposicións — 11/03/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016 do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas ao abeiro da Orde do 28 de xuño de 2023 pola que se establecen as bases reguladoras das subvencións para apoiar iniciativas de emprendemento, e se procede á súa convocatoria para a anualidade de 2023 (código de procedemento TR880A), que se indican no anexo a esta resolución.
As subvencións reguladas nesta orde están financiadas con cargo á aplicación orzamentaria 11.31.322C.770.2 (proxectos 2022 00087 e 2023 00117) por un importe total de 7.490.311,78 €.
Santiago de Compostela, 1 de marzo de 2024
CORRECCIÓN DE ERROS. Resolución do 16 de febreiro de 2024 pola que se ordena a publicación do Acordo do Consello da Xunta de Galicia do 15 de febreiro de 2024 polo que se aproba a modificación das relacións de postos de traballo da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 11/03/2024

Na publicación no DOG núm. 37, do 21 de febreiro de 2024, do Acordo do Consello da Xunta de Galicia do 15 de febreiro de 2024 polo que se aproba a modificación da relación de postos de traballo da Administración xeral da Comunidade Autónoma de Galicia, constatamos a existencia dun erro en tres postos, xa que non quedou reflectida, como debería, a formación específica que tiñan como postos de laboral e que ten que manterse do mesmo xeito como postos de persoal funcionario.
En consecuencia, cómpre corrixir estes erros nos seguintes postos e do seguinte xeito:
– Na páxina 14760, no posto «ED.A11.00.000.15770.010. POSTO BASE SUBGRUPO A2», na súa columna de formación específica, debe dicir: «835».
– Na páxina 14767:
• No posto «MA.C03.00.401.15001.100. POSTO BASE SUBGRUPO A1», na súa columna de formación específica, debe dicir: «519».
• No posto «PE.C04.00.000.15770.105. POSTO BASE SUBGRUPO A2», na súa columna de formación específica, debe dicir: «483».
– Na páxina 14771:
• No punto «CÓDIGO-DESCRICIÓN DAS FORMACIÓNS ESPECÍFICAS» cómpre engadir:
«483 ENXEÑERÍA TÉCNICA NAVAL (MÉRITO)
519 ENX. QUÍMICA/LCDO. QUÍM. (MÉRITO)
835 EXPERIENCIA NA PROMOCIÓN E DIFUSIÓN DE ACTIVIDADES CULTURAIS (MÉRITO)».
RESOLUCIÓN do 29 de febreiro de 2024, da Secretaría Xeral Técnica da Vicepresidencia Primeira e Consellería de Presidencia, Xustiza e Deportes, pola que se dá publicidade da encarga á Empresa Pública de Servizos Agrarios Galegos, S.A. (Seaga) para a execución dos traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
Vicepresidencia Primeira e Consellería de Presidencia, Xustiza e Deportes — III. Outras disposicións — 11/03/2024

En virtude do establecido no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da seguinte encarga:
– Resolución do 7 de febreiro de 2024, da Vicepresidencia Primeira e Consellería de Presidencia, Xustiza e Deportes, pola que se lle encarga á Empresa Pública de Servizos Agrarios Galegos, S.A. (Seaga) a execución dos traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
– Actividade: traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
– Natureza e alcance da encarga:
Trátase dunha encarga a un medio propio, de acordo cos artigos 32 da Lei 9/2017, do 8 de novembro; 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e 13 da Lei 14/2013, do 26 de decembro, de racionalización do sector público autonómico.
A Empresa Pública de Servizos Agrarios Galegos, S.A. (Seaga) é unha sociedade mercantil pública autonómica das previstas no artigo 102 da Lei 16/2010, do 17 de decembro, que de acordo co artigo 1.4 dos seus estatutos ten «a consideración de medio propio e instrumental e de servizo técnico da Administración xeral da Comunidade Autónoma de Galicia e das entidades instrumentais do sector público autonómico».
Seaga encargarase da xestión de avisos de presenza de niños de avespa velutina segundo o Programa galego de vixilancia e control fronte á avespa asiática.
– Financiamento: o orzamento de execución ascende a un millón setecentos setenta e catro mil novecentos dezanove euros con noventa e oito céntimos (1.774.919,98 €), que se financiará con cargo á aplicación orzamentaria 05.04.141A.227.42 dos orzamentos xerais da Comunidade Autónoma para o ano 2024, na cal existe crédito adecuado e suficiente.
– Prazo de vixencia: comezará o día da sinatura da encarga (7 de febreiro de 2024) e estenderase ata o 30 de decembro de 2024, e poderá prorrogarse nos termos que se determinen antes da finalización da encarga.
Santiago de Compostela, 29 de febreiro de 2024
RESOLUCIÓN do 6 de marzo de 2024 pola que se redistribúen os créditos orzamentarios por epígrafes recollidos na Resolución do 27 de novembro de 2023 pola que se establecen as bases reguladoras do Plan Renova o teu vehículo, así como a selección de entidades colaboradoras que participarán na súa xestión, e se procede á convocatoria para a anualidade 2024 (códigos de procedemento IN421T e IN421U).
Axencia Instituto Enerxético de Galicia — III. Outras disposicións — 12/03/2024

Mediante a Resolución do 27 de novembro de 2023, que foi publicada no DOG núm. 236, do 14 de decembro, establecéronse as bases reguladoras para a concesión de subvencións, en réxime de concorrencia non competitiva, relativas ao Plan Renova o teu vehículo, así como a selección das entidades colaboradoras que participarán na súa xestión, e se procede á convocatoria, mediante tramitación anticipada, para a anualidade 2024 (códigos de procedemento IN421T e IN421U).
Mediante a Resolución do 12 de febreiro de 2024 que foi publicada no DOG núm. 34, do 16 de febreiro, ampliouse o orzamento inicial da convocatoria.
O artigo 2.1 da citada resolución prevé a posibilidade de redistribuír o orzamento se pasado un mes desde a apertura do prazo de solicitudes, nalgunha das epígrafes non se rexistraron solicitudes suficientes para esgotar os fondos dispoñibles e noutra das epígrafes existe listaxe de espera. O prazo de presentación de solicitudes comezou o día 17 de xaneiro e un mes despois non se rexistraron solicitudes suficientes para esgotar os fondos dispoñibles nas epígrafes correspondentes a autónomos ou empresas e, porén, existe listaxe de espera na epígrafe de persoas físicas.
O artigo 31 do Decreto 11/2009, establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria, pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recurso públicos,
Primeiro. Redistribuír os fondos destinados ao Plan Renova o teu vehículo modificando a táboa do artigo 2.1 da Resolución do 27 de novembro do 2023 do seguinte xeito:
Segundo. A presente modificación, unha vez publicada no Diario Oficial de Galicia, non implicará a modificación do prazo establecido para presentar solicitudes.
Santiago de Compostela, 6 de marzo de 2024
EXTRACTO da Orde do 6 de marzo de 2024 pola que se modifica a Orde do 20 de decembro de 2023 pola que se establecen as bases reguladoras das axudas, en concorrencia competitiva, para o fomento e apoio ás agrupacións forestais de xestión conxunta e ao asociacionismo forestal, no marco do Plan de recuperación, transformación e resiliencia de España, financiado pola Unión Europea-NextGenerationEU, e se convocan para o ano 2024 (códigos de procedemento MR608D, MR608E e MR608F).
Consellería do Medio Rural — III. Outras disposicións — 12/03/2024

BDNS (identif.): 738503.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación do prazo de presentación de solicitudes
1. Modificar o prazo de presentación de solicitudes establecido no artigo 11.1 da Orde do 20 de decembro de 2023 nun mes, contado a partir do día seguinte ao da publicación desta orde no
Diario Oficial de Galicia
(liña I).
2. Esta modificación permite que as persoas que xa formularon solicitude no prazo transcorrido ata a modificación desta orde poidan manter ou modificar a solicitude ou que aquelas persoas que non formulasen solicitude con anterioridade poidan formulala tendo en conta as novas condicións.
Segundo.
Modificación do prazo de presentación de solicitudes
1. Modificar o prazo de presentación de solicitudes establecido no artigo 35.1 da Orde do 20 de decembro de 2023 nun mes, contado a partir do día seguinte ao da publicación desta orde no
Diario Oficial de Galicia
(liña II).
2. Esta modificación permite que as persoas que xa formularon solicitude no prazo transcorrido ata a modificación desta orde poidan manter ou modificar a solicitude ou que aquelas persoas que non formulasen solicitude con anterioridade poidan formulala tendo en conta as novas condicións.
Terceiro.
Modificación do prazo de presentación de solicitudes
1. Modificar o prazo de presentación de solicitudes establecido no artigo 61.1 da Orde do 20 de decembro de 2023 en 40 días hábiles, contado a partir do día seguinte ao da publicación desta orde no
Diario Oficial de Galicia
(liña III).
2. Esta modificación permite que as persoas que xa formularon solicitude no prazo transcorrido ata a modificación desta orde poidan manter ou modificar a solicitude ou que aquelas persoas que non formulasen solicitude con anterioridade poidan formulala tendo en conta as novas condicións.
Santiago de Compostela, 6 de marzo de 2024
CORRECCIÓN DE ERROS. Orde do 19 de xaneiro de 2024 pola que se ditan instrucións sobre a confección de nóminas do persoal ao servizo da Administración autonómica para o ano 2024.
Consellería de Facenda e Administración Pública — III. Outras disposicións — 12/03/2024

Advertidos erros na referida orde, publicada no
Diario Oficial de Galicia
, número 15, do 22 de xaneiro de 2024, procede facer as seguintes correccións:
Na páxina 5271, na instrución sétima, no cadro do número 2, onde di:
Debe dicir:
Nas páxinas 5291, 5295 e 5298, correspondentes ao anexo VIII, no concepto de «Produtividade», onde di:
Debe dicir:
Na páxina 5303, correspondente ao anexo XV, na táboa de «Atención continuada urxencias extrahospitalarias», onde di:
Debe dicir:
Na páxina 5304, correspondente ao anexo XV, na epígrafe relativa á «Atención continuada residentes en formación. Persoal residente licenciado», na segunda táboa, onde se indica «Modalidade prestación de servizos Presenza física días laborables», debe figurar «Modalidade prestación de servizos. Presenza física domingos e festivos».
Nas páxinas 5308 e 5313, correspondentes ao anexo XVI, no concepto de «Produtividade», onde di:
Debe dicir:
Na páxina 5317, no anexo XVIII, relativo ás «Retribucións adicionais dos médicos asistenciais e coordinadores da Fundación Pública de Urxencias Sanitarias de Galicia 061», onde di:
Debe dicir:
ORDE do 6 de marzo de 2024 pola que se modifica a autorización do Centro Privado de Educación Especial Nosa Señora de Lourdes-Aspronaga, da Coruña.
Consellería de Cultura, Educación, Formación Profesional e Universidades — III. Outras disposicións — 15/03/2024

A persoa representante da titularidade do Centro Privado de Educación Especial (CEEPR) Nosa Señora de Lourdes-Aspronaga, da Coruña, solicita a ampliación de 2 unidades de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CEEPR Nosa Señora de Lourdes-Aspronaga, e ampliar 2 unidades de educación especial, quedando o centro configurado como se sinala a seguir:
Artigo 2.
Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de marzo de 2024
RESOLUCIÓN do 5 de marzo de 2024 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2023.
Consellería de Facenda e Administración Pública — III. Outras disposicións — 15/03/2024

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáse publicidade do estado de execución do orzamento da Comunidade Autónoma e das súas modificacións, e da situación de tesouraría e movementos por operacións orzamentarias e extraorzamentarias correspondentes ao segundo trimestre de 2023, que figuran como anexo a esta resolución.
Santiago de Compostela, 5 de marzo de 2024
CORRECCIÓN DE ERROS. Resolución do 20 de abril de 2023 pola que se ordena a publicación do Acordo do Consello da Xunta de Galicia, do 20 de abril de 2023, polo que se aproba a modificación da relación de postos de traballo referente ao proceso de funcionarización de postos de traballo de persoal laboral da Xunta de Galicia e clasificación na agrupación profesional do persoal funcionario da Administración xeral da Comunidade Autónoma de Galicia, escala de persoal de limpeza e recursos naturais e forestais (especialidade de persoal de limpeza e cociña).
Consellería de Facenda e Administración Pública — III. Outras disposicións — 15/03/2024

Advertido erro na dita resolución, publicada no Diario Oficial de Galicia número 78, do luns 24 de abril de 2023, constatamos a existencia dun erro no nome dun centro de destino.
Na páxina 24936 onde di: «CEIP PENÍNSULA DA PAZ», debe dicir: «CEIP DE CERVO».
CORRECCIÓN DE ERROS. Resolución do 12 de abril de 2022 pola que se ordena a publicación do Acordo do Consello da Xunta de Galicia do 8 de abril de 2022, polo que se aproba a modificación da relación de postos de traballo da Consellería de Cultura, Educación e Universidade.
Consellería de Facenda e Administración Pública — III. Outras disposicións — 15/03/2024

Advertido erro na dita resolución, publicada no Diario Oficial de Galicia número 81, do xoves 28 de abril de 2022, constatamos a existencia dun erro no nome dun centro de destino.
Na páxina 25655 onde di: «CEIP PENÍNSULA DA PAZ», debe dicir: «CEIP DE CERVO».
RESOLUCIÓN do 6 de marzo de 2024, da Secretaría Xeral de Medios, pola que se amplía o crédito destinado ás axudas económicas dirixidas a empresas que realicen publicacións periódicas escritas integramente en galego (código de procedemento PR858A).
Presidencia da Xunta de Galicia — III. Outras disposicións — 15/03/2024

O 16 de xaneiro de 2024 publicouse no
Diario Oficial de Galicia
a Resolución do 28 de decembro de 2023, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego e se convocan para o ano 2024, mediante tramitación anticipada de gasto (código de procedemento PR858A).
O artigo 2 desta resolución establece a contía inicial dos créditos destinados a financiar estas axudas con cargo á aplicación orzamentaria 04.20.461A.470.0, sen prexuízo de ulteriores variacións producidas como consecuencia dunha maior dispoñibilidade orzamentaria.
Na data actual, e coa finalidade de manter esta acción de fomento en niveis adecuados, cómpre ampliar o importe do crédito asignado a esta axuda, con cargo á aplicación orzamentaria 04.20.151A.470.0.
Polo exposto e en uso das facultades que teño atribuídas,
Artigo 1. Ampliación de crédito
Amplíase o crédito destinado ás axudas económicas dirixidas a empresas que realicen publicacións periódicas escritas integramente en galego en 160.000,00 euros, con cargo á aplicación orzamentaria 04.20.151A.470.0. O importe total destinado ao financiamento destas axudas é de 200.000,00 euros.
Artigo 2. Prazo de presentación de solicitudes
A presente modificación non afecta o prazo establecido na referida resolución para a presentación de solicitudes.
Artigo 3. Réxime de recursos
Contra esta resolución poderá interporse, con carácter potestativo, recurso de reposición ante o mesmo órgano que ditou a resolución no prazo dun mes, contado a partir do día seguinte ao da súa publicación no
Diario Oficial de Galicia
.
Alternativamente, poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da súa publicación no
Diario Oficial de Galicia
.
Disposición derradeira única. Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 6 de marzo de 2024
RESOLUCIÓN do 6 de marzo de 2024, pola que se dispón a substitución de vogal titular e suplente da Comisión da Transparencia de Galicia.
Valedor do Pobo — II. Autoridades e persoal — 13/03/2024

A Lei 1/2016, do 18 de xaneiro, de transparencia e bo goberno, crea, no seu artigo 33, a Comisión da Transparencia de Galicia e atribúelle no seu parágrafo 2.a) a súa presidencia á persoa titular da Institución da Valedora do Pobo.
No exercicio das funcións inherentes á presidencia da devandita comisión, e por proposta da Federación Galega de Municipios e Provincias,
Primeiro. Que cese Lucía González Louro como vogal titular e Andrés Núñez González como vogal suplente da Comisión da Transparencia de Galicia, en representación da Federación Galega de Municipios e Provincias.
Segundo. Nomear a Xosé Manuel Rodríguez Méndez, como vogal titular e a José Manuel Chapela Seijo como vogal suplente da Comisión da Transparencia de Galicia, en representación da Federación Galega de Municipios e Provincias.
Santiago de Compostela, 6 de marzo de 2024
EXTRACTO da Resolución do 4 de marzo de 2024 pola que se convocan para o ano 2024 distintas liñas de subvencións para actuacións de rehabilitación (código de procedemento VI422F).
Instituto Galego da Vivenda e Solo — III. Outras disposicións — 14/03/2024

BDN
S (Identif.): 748274.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.minhap.gob.es/bdnstrans/index).
Primeiro.
Concellos beneficiarios
1. Poderán ser beneficiarios destas axudas os concellos de Galicia que cumpran cos seguintes requisitos:
a) Contar con menos de 20.000 habitantes. Para estes efectos, tomaranse como referencia as últimas cifras oficiais do padrón municipal de habitantes, publicadas polo Instituto Galego de Estatística na data de publicación desta convocatoria.
b) Contar cun número de demandantes de vivenda inscritos no Rexistro Único de Demandantes de Vivenda da Comunidade Autónoma de Galicia, no seu concello, cando menos igual ao de vivendas para as cales se solicita a axuda.
c) Ter cumprido co deber de remisión ao Consello de Contas de Galicia das contas xerais do exercicio inmediatamente anterior ao ano desta convocatoria, en que o seu prazo de presentación estivese vencido.
2. Non poderán ser beneficiarios destas axudas aqueles concellos que se encontren nalgún dos supostos previstos no artigo 10.2 da Lei 9/2007, do 13 de xuño.
Segundo.
Obxecto
Estas subvencións están dirixidas a prestar apoio aos concellos de Galicia de menos de 20.000 habitantes para que poidan rehabilitar edificacións e vivendas de titularidade municipal e que as adxudiquen, en réxime de alugamento, a unidades de convivencia con ingresos inferiores a 2,5 veces o indicador público de renda de efectos múltiples (IPREM).
Terceiro.
Bases reguladoras
As bases reguladoras das subvencións obxecto desta convocatoria están recollidas na Resolución do 23 de decembro de 2020 pola que se establecen as bases reguladoras aplicables á concesión das subvencións para rehabilitar edificacións e vivendas de titularidade municipal para destinalas ao alugueiro social (DOG núm. 5, do 11 de xaneiro de 2021), modificada pola Resolución do 18 de novembro de 2022 (DOG núm. 227, do 29 de novembro).
Cuarto.
Crédito orzamentario e contía das axudas
As subvencións previstas nesta convocatoria faranse efectivas con cargo á aplicación orzamentaria 06.81.451A.760.1 dos orzamentos xerais da Comunidade Autónoma de Galicia, por importe de 450.000 euros para a anualidade 2024 e por importe de 1.400.000 euros para a anualidade 2025.
Quinto.
Prazo de presentación de solicitudes
O prazo de presentación de solicitudes comezará o día seguinte ao da publicación desta resolución de convocatoria no DOG e rematará o día 3 de xuño de 2024 e, en todo caso, no momento de esgotamento da partida orzamentaria contida nesta convocatoria, que será publicada no DOG mediante resolución da persoa titular da Dirección Xeral do IGVS.
Santiago de Compostela, 4 de marzo de 2024
EXTRACTO da Resolución do 4 de marzo de 2024 pola que se convocan para o ano 2024 distintas liñas de subvencións para actuacións de rehabilitación (código de procedemento VI406A).
Instituto Galego da Vivenda e Solo — III. Outras disposicións — 14/03/2024

BDNS (Identif.): 748177.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.minhap.gob.es/bdnstrans/index).
Primeiro.
Concellos beneficiarios
1. Poderán ser beneficiarios destas axudas os concellos de Galicia que cumpran os seguintes requisitos:
a) Contar con menos de 10.000 habitantes. Para estes efectos, tomaranse como referencia as últimas cifras oficiais do padrón municipal de habitantes, publicadas polo Instituto Galego de Estatística na data de publicación desta convocatoria.
b) Ter cumprido co deber de remisión ao Consello de Contas de Galicia das contas xerais do exercicio inmediatamente anterior ao ano desta convocatoria, no cal o seu prazo de presentación estivese vencido.
2. Non poderán ser beneficiarios destas axudas aqueles concellos que se encontren nalgún dos supostos previstos nos artigos 10 e 11 da Lei 9/2007, do 13 de xuño.
Segundo.
Obxecto
Estas subvencións están dirixidas a prestarlles apoio aos concellos de Galicia de menos de 10.000 habitantes para que poidan axudar con carácter urxente as unidades de convivencia que residan, en condicións de propietarias, nunha infravivenda e non dispoñan de recursos económicos para acometer obras que permitan ter as mínimas condicións de habitabilidade.
2. Así mesmo, estas subvencións terán por obxecto permitirlles aos concellos de Galicia de menos de 10.000 habitantes rehabilitar infravivendas do seu patrimonio municipal para destinalas a solucionar os problemas de residencia de unidades de convivencia que cumpran os requisitos fixados nas bases reguladoras.
Terceiro.
Bases reguladoras
As bases reguladoras das subvencións obxecto desta convocatoria están recollidas na Orde do 23 de decembro de 2019 pola que se establecen as bases reguladoras aplicables á concesión das subvencións do Programa de infravivenda (DOG núm. 8, do 14 de xaneiro de 2020).
Cuarto.
Crédito orzamentario e contía das axudas
As subvencións previstas nesta convocatoria faranse efectivas con cargo á aplicación orzamentaria 06.81.451A.760.0, por importe de 370.000 euros, dos orzamentos xerais da Comunidade Autónoma de Galicia para a anualidade 2024.
Quinto.
Prazo de presentación de solicitudes
O prazo de presentación de solicitudes comezará o día seguinte ao da publicación desta resolución de convocatoria no DOG e rematará o día 3 de xuño de 2024 e, en todo caso, no momento de esgotamento da partida orzamentaria contida nesta convocatoria, que será publicada no DOG mediante resolución da persoa titular da Dirección Xeral do IGVS.
Santiago de Compostela, 4 de marzo de 2024
CORRECCIÓN DE ERROS. Orde do 5 de febreiro de 2024 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para a anualidade 2024 (códigos de procedemento TR341K, TR341E, TR341N e TR341M).
Consellería de Promoción do Emprego e Igualdade — III. Outras disposicións — 14/03/2024

Advertidos erros na citada orde, publicada no Diario Oficial de Galicia núm. 32, do 14 de febreiro de 2024, cómpre realizar a seguinte corrección:
Na páxina 12980, no artigo 33, letra e), elimínase o ordinal 1º («1º. Relación nominal das persoas traballadoras (RNT) incluídas na cotización á Seguridade Social de todas as mensualidades incluídas no período subvencionable. O recibo de liquidación das cotizacións (RLC) e os correspondentes xustificantes de pagamento)».
Na páxina 12980, no artigo 33, letra f), engádese un ordinal 4º: «4º. Relación nominal das persoas traballadoras (RNT) incluídas na cotización á Seguridade Social de todas as mensualidades incluídas no período subvencionable. O recibo de liquidación das cotizacións (RLC) e os correspondentes xustificantes de pagamento».
Na páxina 12998, no artigo 47, letra e), engádese: «así como a declaración responsable co contido mínimo que recolle o modelo publicado na páxina web https://empregoeigualdade.xunta.gal/axudas-subvencions/emprego?content=iniciativa_0156.html&langId=gl_ES, podendo remitir, en todo caso, o propio modelo.».
Na páxina 13001, no artigo 50, no segundo cadro, na columna de proxecto, onde di: «2022 00099», debe dicir: «2018 00099».
Na páxina 13002, no artigo 51.2, engádese: «coa excepción das axudas establecidas no artigo 40 (asistencia técnica), para as cales deberá presentarse unha única solicitude por CEE».
Na páxina 13002, no artigo 53, engádese un punto 2: «2. A xustificación mensual do programa III establecida no artigo 48 das bases reguladoras presentarase no prazo máximo de corenta (40) días contados desde o último día do mes de referencia».
Modifícanse os anexos V, VI, VII e IX da versión en galego.
EXTRACTO da Orde do 11 de marzo de 2024 pola que se modifica a Orde do 2 de xaneiro de 2024 pola que se establecen as bases reguladoras das axudas destinadas á mellora das estruturas de produción das explotacións agrarias, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e se convocan para o ano 2024 (códigos de procedemento MR404A, MR404B, MR405D, MR405E, MR405F e MR405G).
Consellería do Medio Rural — III. Outras disposicións — 14/03/2024

BDNS (Identif.): 739933.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Modificación do prazo de presentación de solicitudes
Modifícase o artigo 24 no referente ao prazo de presentación de solicitudes, que pasa de 2 a 3 meses.
Santiago de Compostela, 11 de marzo de 2024
ORDE do 6 de marzo de 2024 pola que se autoriza a apertura e funcionamento do CPR Estudios Rafer, de Lugo.
Consellería de Cultura, Educación, Formación Profesional e Universidades — III. Outras disposicións — 14/03/2024

A representación da titularidade do centro privado (CPR) Estudios Rafer, de Lugo, solicita a autorización para impartir o ciclo formativo de grao superior (CS) Márketing e Publicidade.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a apertura e funcionamento do centro privado que se sinala a seguir:
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de marzo de 2024
RESOLUCIÓN do 22 de febreiro de 2024, da Xerencia da Área Sanitaria de Pontevedra e O Salnés, pola que se anuncia a incorporación ao Consello Asesor de Pacientes desa área sanitaria da Asociación Huntington Galicia.
Servizo Galego de Saúde — III. Outras disposicións — 13/03/2024

De conformidade co disposto na disposición adicional primeira da Orde do 16 de outubro de 2018, pola que se regulan a composición e o réxime de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Pontevedra e O Salnés da Asociación Huntington Galicia.
Pontevedra, 22 de febreiro de 2024
RESOLUCIÓN do 5 de marzo de 2024 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 13/03/2024

A Axencia Galega de Innovación (Axencia), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Mediante a Resolución do 31 de outubro de 2023 (DOG núm. 207, 31 de outubro) anunciouse a convocatoria de dous postos de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección da praza número 2 correspondente ao dominio ERC Ciencias Físicas e Enxeñaría, de acordo co sinalado nos artigos 13 e seguintes da convocatoria, o tribunal elevou á Dirección da Axencia Galega de Innovación a proposta a favor do aspirante seleccionado.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, a persoa que se indica no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes contado desde o seguinte ao da súa publicación.
Santiago de Compostela, 5 de marzo de 2024
CORRECCIÓN DE ERROS. Resolución do 27 de decembro de 2023, da Secretaría Xeral da Emigración, pola que se establecen as bases reguladoras do Programa de obradoiros de folclore, artesanía, cociña galega e seminarios de cultura galega en entidades galegas do exterior, e se procede á súa convocatoria para o ano 2024 (código de procedemento PR923C).
Presidencia da Xunta de Galicia — III. Outras disposicións — 22/03/2024

Advertido un erro na dita resolución, publicada no
Diario Oficial de Galicia
número 56, do 19 de marzo de 2024, cómpre facer a seguinte corrección:
Na páxina 19621, en la alínea b) do número 1 do artigo 10, onde di:
«Currículo da persoa formadora proposta, no suposto de que non estea incluída na lista de persoas formadoras elaborada ao abeiro da Resolución do 11 de febreiro de 2013, da Secretaría Xeral da Emigración».
Debe dicir:
«Currículo da persoa formadora proposta, no suposto de que non estea incluída na lista de persoas formadoras elaborada ao abeiro da Resolución do 14 de decembro de 2023, da Secretaría Xeral da Emigración».
EXTRACTO da Orde do 12 de marzo de 2024 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2022/23 (código de procedemento ED311B).
Consellería de Cultura, Educación, Formación Profesional e Universidades — III. Outras disposicións — 25/03/2024

BDNS (Identif.): 749915.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións.
(http://www.pap.minhap.gob.es/bdnstrans/index):
Primeiro. Persoas beneficiarias
Alumnado que cursase estudos de formación profesional de grao superior no curso 2022/23 (presencial ou a distancia) nalgún centro educativo da Comunidade Autónoma de Galicia e rematase en 2023, cunha cualificación final do ciclo formativo igual ou superior a 8,50.
Segundo. Obxecto
Premios extraordinarios de formación profesional para o alumnado que realizou estudos de formación profesional de grao superior no curso 2022/23 na Comunidade Autónoma de Galicia e rematou en 2023. O alumnado premiado poderá concorrer, logo da súa inscrición, ao correspondente premio nacional de formación profesional de grao superior.
Terceiro. Bases reguladoras
Orde EDU/2128/2011, do 15 de xullo (BOE núm. 180, do 28 de xullo), que crea e regula os premios nacionais de formación profesional de grao superior establecidos pola Lei orgánica 2/2006, do 3 de maio, de educación.
Orde do 12 de marzo de 2024 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2022/23 (código de procedemento ED311B).
Cuarto. Importe
Vinte e tres (23) premios extraordinarios (un por cada familia de formación profesional de grao superior implantada na Comunidade Autónoma de Galicia) cunha dotación total de 23.000 €, que non poderán exceder os 1.000 € por premio.
Quinto. Prazo de presentación de solicitudes
O prazo de presentación de solicitudes será dun mes desde o día seguinte ao da publicación desta orde no Diario Oficial de Galicia.
Santiago de Compostela, 12 de marzo de 2024
ACORDO do 25 de xaneiro de 2024, da Xunta Electoral de Galicia, polo que se toma coñecemento do Plan de cobertura informativa da campaña electoral da Corporación Radio e Televisión de Galicia (CRTVG) para as eleccións ao Parlamento de Galicia do 18 de febreiro de 2024.
Xunta Electoral de Galicia — III. Outras disposicións — 26/01/2024

A Xunta Electoral de Galicia, na sesión do 25 de xaneiro de 2024, tomou coñecemento do Plan de cobertura informativa elaborado pola Corporación de Radio e Televisión de Galicia (RE núm. 319/2024) para as eleccións ao Parlamento de Galicia do 18 de febreiro de 2024, de conformidade co disposto no artigo 66 da LOREX e na Instrución 4/2011, do 24 de marzo, da Xunta Electoral Central, de interpretación do artigo 66 da LOREX, no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral.
O dito plan está publicado na páxina web da Xunta Electoral de Galicia:
http://www.parlamentodegalicia.es/XuntaElectoral/
Os representantes xerais das formacións políticas concorrentes ao proceso electoral en curso poden presentar ante a Xunta Electoral de Galicia as reclamacións ou recursos que consideren pertinentes, de conformidade co disposto no punto quinto da citada instrución, ata as 11.00 horas do sábado 27 de xaneiro de 2024.
Os recursos formulados en tempo e forma estarán á disposición das formacións políticas interesadas na Secretaría da Xunta Electoral (xunta.electoral.galicia@parlamentodegalicia.gal), para os efectos de que poidan formular alegacións ata as 11.00 horas do luns 29 de xaneiro de 2024. Idéntico prazo terá a Corporación de Radio e Televisión de Galicia para contestar as reclamacións ou recursos presentados.
O que se publica no
Diario Oficial de Galicia
en virtude do disposto no artigo 18.6 da LOREX e no punto quinto da referida Instrución 4/2011, do 24 de marzo.
A Coruña, 25 de xaneiro de 2024
ACORDO do 25 de xaneiro de 2024, da Xunta Electoral de Galicia, sobre distribución de espazos electorais gratuítos de propaganda electoral nos medios de comunicación de titularidade pública, en relación coas eleccións ao Parlamento de Galicia do 18 de febreiro de 2024.
Xunta Electoral de Galicia — III. Outras disposicións — 26/01/2024

A Xunta Electoral de Galicia, na sesión do 25 de xaneiro de 2024, adoptou o seguinte acordo:
Primeiro. Aprobar, nos termos da proposta formulada pola Comisión de Control Electoral, a distribución dos espazos gratuítos de propaganda electoral nos medios de comunicación de titularidade pública, autonómica e estatal (desconexión territorial).
– Autonómica: Televisión Galega e Radio Galega (artigo 29 da Lei 8/1985, do 13 de agosto, de eleccións ao Parlamento de Galicia).
– Estatal: Televisión Española en Galicia e Radio Nacional de España en Galicia (artigo 64 da Lei orgánica 5/1985, do 19 de xuño, do réxime electoral xeral).
Segundo. Anunciar no
Diario Oficial de Galicia
que nesta data a Xunta Electoral de Galicia acordou a distribución de espazos gratuítos nos medios de comunicación de titularidade pública en favor das entidades políticas concorrentes ao proceso electoral convocado.
A dita distribución está publicada na páxina web da Xunta Electoral de Galicia: http://www.parlamentodegalicia.es/XuntaElectoral/
Contra o acordo de distribución, os representantes xerais das entidades políticas concorrentes ás eleccións ao Parlamento de Galicia que se consideren afectadas poderán interpoñer recurso de alzada ante a Xunta Electoral Central, que deberá presentarse ante a Xunta Electoral de Galicia (xunta.electoral.galicia@parlamentodegalicia.gal) ata as 11.00 horas do sábado 27 de xaneiro de 2024 e se tramitará conforme o procedemento establecido no artigo 21 da Lei orgánica 5/1985, do 19 de xuño, de réxime electoral xeral, e na Instrución da Xunta Electoral Central 11/2007, do 27 de setembro.
O que se publica no
Diario Oficial de Galicia
en virtude do disposto no artigo 18.6 da Lei orgánica 5/1985, do 19 de xuño, de réxime electoral xeral.
A Coruña, 25 de xaneiro de 2024
EXTRACTO da Resolución do 26 de decembro de 2023 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á realización de auditorías municipais das redes de saneamento para a detección de infiltracións, e se convocan para o ano 2024, mediante tramitación anticipada de gasto (código de procedemento AU301D).
Augas de Galicia — III. Outras disposicións — 29/01/2024

BDNS (Identif.): 741011.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS): http://www.pap.minhap.gob.es/bdnstrans/index
Primeiro.
Entidades beneficiarias
Poderán ser entidades beneficiarias destas subvencións os concellos responsables de sistemas de saneamento cunha poboación total igual ou inferior a 50.000 habitantes, segundo cifras de poboación acordes co establecido no Real decreto 1037/2022, do 20 de decembro, polo que se declaran oficiais as cifras de poboación resultantes da revisión do padrón municipal referidas ao 1 de xaneiro de 2022.
Non poderán ser beneficiarios os concellos que xa o fosen ao abeiro da convocatoria do ano 2022, convocada pola Resolución do 23 de agosto de 2022, salvo que, unha vez notificada a resolución de concesión, renunciasen á subvención no prazo establecido no artigo 19 das bases da convocatoria.
Segundo.
Obxecto
Establecer as bases reguladoras para a concesión de subvencións aos concellos, en réxime de concorrencia competitiva, para a realización de auditorías municipais das redes de saneamento para a detección de infiltracións, e convocar estas subvencións para o ano 2024 (código de procedemento AU301D).
Terceiro.
Bases reguladoras
Publícase conxuntamente este extracto coa Resolución do 26 de decembro de 2023 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á realización de auditorías municipais das redes de saneamento para a detección de infiltracións, e se convocan para o ano 2024, mediante tramitación anticipada de gasto (código de procedemento AU301D).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de trescentos mil euros (300.000 €).
O importe das subvencións será do 80 % do investimento subvencionable, co límite máximo de quince mil euros (15.000 €) por solicitude, ata esgotar o crédito previsto nesta resolución.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 2 de xaneiro de 2024
EXTRACTO da Orde do 29 de decembro de 2023 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2024 (código de procedemento TR852A).
Consellería de Promoción do Emprego e Igualdade — III. Outras disposicións — 29/01/2024

BDNS (Identif.): 740891
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Liña 1:
As asociacións sindicais intersectoriais no ámbito da Comunidade Autónoma de Galicia constituídas ao abeiro da Lei orgánica 11/1985, do 2 de agosto, de liberdade sindical, e as asociacións empresariais intersectoriais constituídas ao abeiro da Lei 19/1977, do 1 de abril, sobre regulación do dereito de asociación sindical.
Liña 2:
a) As asociacións empresariais galegas sectoriais constituídas ao abeiro da Lei 19/1977, do 1 de abril, sobre regulación do dereito de asociación sindical.
b) As organizacións sindicais con representatividade no ámbito da Comunidade Autónoma de Galicia, tanto de carácter sectorial como intersectorial.
c) As fundacións sectoriais paritarias para a promoción da prevención da seguridade e saúde laboral, nadas da negociación colectiva ou de acordos sectoriais, con sede e actividade en Galicia.
d) Asociacións profesionais de persoas traballadoras autónomas rexistradas segundo o establecido no Decreto 406/2009, do 22 de outubro, que recollan expresamente nos seus estatutos que teñen entre os seus fins o fomento da prevención de riscos laborais.
Segundo. Obxecto
Esta orde ten por obxecto o establecemento das bases reguladoras e a convocatoria para o ano 2024 da concesión de subvencións, pola Consellería de Promoción do Emprego e Igualdade, Dirección Xeral de Relacións Laborais, mediante o réxime de concorrencia competitiva, co fin de levar a cabo accións de formación, sensibilización, asesoramento e fomento da prevención de riscos laborais en Galicia (código de procedemento TR852A).
Terceiro. Bases reguladoras
Orde do 29 de decembro de 2023 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2024 (código de procedemento TR852A).
Cuarto. Importe
Estas axudas distribúense en dúas liñas:
a) Liña 1. Formación e actividades de asesoramento e sensibilización en materia de prevención de riscos laborais de carácter intersectorial. Esta liña ten un orzamento de 1.000.000 euros.
b) Liña 2. Formación e outras actividades de fomento en materia de prevención de riscos laborais de carácter sectorial. Esta liña ten un orzamento de 655.103 euros.
Quinto. Prazo de presentación de solicitudes
O prazo para a presentación das solicitudes será dun mes, contado desde o día seguinte ao da publicación desta orde no Diario Oficial de Galicia.
Santiago de Compostela, 29 de decembro de 2023